Kežys

Kežys (Spergula) – gvazdikinių (Caryophyllaceae) šeimos augalų gentis, kuriai priklauso žoliniai augalai su stačiais arba kylančiais stiebais. Paplitę vidutinėje Eurazijos juostoje.

Jų lapai linijiški arba siūliški, išaugantys menturiuose. Žiedai sukrauti viršūniniuose žiedynuose. Vaisius – vienalizdė dėžutė, kurioje daug sėklų.

Kežį ir judrą (Camelina sp.) rusų botanikas N. V. Cingeris buvo pasirinkęs tyrimų objektu. Jis nagrinėjo, kaip šios piktžolės prisitaikė augti linų pasėliuose.

Gentyje apie 13 rūšių, iš jų Lietuvoje auga šios:
 Dirvinis kežys (Spergula arvensis)
 Pavasarinis kežys (Spergula morisonii)
 Penkiakuokis kežys (Spergula pentandra)

Kategorija:Gvazdikiniai